Diego Velázquez

Hiel Diego Rodríguez de Silva y Velázquez (1599 yunul 6 - 1660 gustul 6), suvüno panemöl balugiko: Diego Velázquez, äbinom pänan Spanyänik ä lekanan veütikün in kur rega: Felipe IVid. Äbinom pänan pösodimik perioda: „barroco“ ed äveütom as pöträtipänan. Älödom in Litaliyän dü yel bal e lafik de 1629 jü 1631 diseinü täv e studam lekanotas. Ün 1649 dönu ätävom ini Litaliyän. Plä pänots mödik jenotas labü veüt jenotemik ä kulivik, äjafom i pöträtis mödik regafamüla Spanyänik, Yuropanas votik famik, e menas komunik, keninükamü i mastanavobot okik: Las Meninas (= Jipuls; 1656).

De prim tumyela 19id, vobotem ela Velázquez äbinon pated pänanes jenöfimik e magädimik, pato hiele Édouard Manet. Pos tim at, pänans nulädik votik, äs hiels Pablo Picasso e Salvador Dalí, äsi pänan Lingläno-Lireyänik: Francis Bacon ädönujafoms lobülo anis vobotas famikün oma.

Klad:Moteds ün 1599
Klad:Deadams ün 1660
Klad:Pänans Spanyänik
Klad:Yegeds vipabik